Σαλάτα με ψητά ντοματίνια, ρόκα και τσαλαφούτι Ρούμελης
Το τσαλαφούτι είναι ωραία προσθήκη αλλά αν θέλετε μπορείτε να το αντικαταστήσετε με γαλοτύρι ή κατίκι. Εδώ ο σεφ επιλέγει το ΠΟΠ πλέον τσαλαφούτι γιατί του αρέσει περισσότερο.
1 κιλό ντοματίνια, 1 κουτ. γλυκού φρέσκο δεντρολίβανο, ψιλοκομμένο, ή ξερό, 2 ματσάκια ρόκα, χωρίς τα χοντρά κοτσάνια, 300 γρ. τσαλαφούτι ή κατίκι Δομοκού ή γαλοτύρι, 2 κλωνάρια σέλερι, κομμένα σε λεπτά φετάκια, αλάτι χοντρό, πιπέρι φρεσκοτριμμένο, 1 κοφτή κουτ. σούπας ζάχαρη, 100 ml ελαιόλαδο, ξύσμα και χυμός από 1 λεμόνι ακέρωτο, κατά προτίμηση βιολογικό, 2 κουτ. σούπας μουστάρδας, 2 κουτ. σούπας μαϊντανός ή άνηθος, ψιλοκομμένος, αλάτι, πιπέρι
Για να φτιάξουμε τη σαλάτα με ντοματίνια, ρόκα και τσαλαφούτι, ξεκινάμε από το ντρέσινγκ: Χτυπάμε όλα τα υλικά στο μούλτι.Εν τω μεταξύ προθερμαίνουμε τον φούρνο στον αέρα στους 120° C.Κόβουμε τα ντοματίνια στη μέση και τα αραδιάζουμε σε μονή στρώση σε ένα ταψί στρωμένο με λαδόκολλα.Πασπαλίζουμε με το δεντρολίβανο, τη ζάχαρη και το αλατοπίπερο.Ψήνουμε για 1 περίπου ώρα ή μέχρι να στεγνώσουν από τα πολλά υγρά τους, να μελώσουν και να γλυκάνουν.Σε ένα μεγάλο μπολ ανακατεύουμε τη ρόκα με το ντρέσινγκ και το σέλερι.Σερβίρουμε σε πιατέλα και γαρνίρουμε με τα ψητά ντοματίνια, κατά προτίμηση όσο είναι ζεστά.Βάζουμε κουταλιές από το κρεμώδες τυρί περιμετρικά στη σαλατιέρα ή το σερβίρουμε σε ένα μπολ για να βάλει ο καθένας όσο θέλει.
Λαχανικά,Τυρί